**Ministru kabineta rīkojuma projekta**

**„Par finanšu līdzekļu piešķiršanu Rēzeknes novada pašvaldībai no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punkts.  2. Rēzeknes novada pašvaldības 2019. gada 13. septembra vēstule Nr. 4.2.1/1736 “Par pašvaldības pieprasījumu no līdzekļiem neparedzētiem gadījumiem augusta stiprā lietus radīto postījumu seku novēršanai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Rēzeknes novada pašvaldības iesniegto informāciju, 2019. gada 8. un 21. augustā stipra lietus laikā tika radīti dažādi bojājumi vairākiem Rēzeknes novada pašvaldības īpašumā esošajiem autoceļiem.  Minēto intensīvo lietusgāžu laikā Rēzeknes novada Kaunatas pagastā autoceļam 6226 Leiņi – Zaļais kalns (0,000 – 1,530), kadastra apzīmējums 7862 011 0099, izskalota viena caurteka 0,710 km. Autoceļam 6275 Dubuļi – Patmalnieki – Astici (0,000 – 2,800), kadastra apzīmējums 7862 012 0324, atsevišķi posmi ir neizbraucami, jo ceļa virskārta ir izskalota un izjaukta ceļa struktūra PK 2,6 km līdz 2,8 km, apmēram, 200 m garā posmā. Rēzeknes novada Lendžu pagastā autoceļu 6605 Ceplīši – Vilkusola, kadastra apzīmējums 7866 002 2005, un 6619 Ceplīši – Mežagaiļi, kadastra apzīmējums 7866 002 2004, krustojuma zonā pa ceļa klātni no pakalniem plūst ūdens, sāngrāvjos ieskalota smilts un noskalota grants sega.  Līdz ar to, lai novērstu 2019. gada 8. un 21. augustā stipra lietus laikā radītos postījumus, nepieciešams veikt jaunas caurtekas ierīkošanu, ceļu segumu atjaunošanu, caurteku tīrīšanu un nostiprināšanu, apauguma noņemšanu ar grunts aizvešanu, autoceļu profilēšanu un dolomīta šķembu seguma izbūvi.  Rēzeknes novada pašvaldība norāda, ka minēto lietusgāžu laikā bojāto autoceļu posmu dēļ iedzīvotājiem ir apgrūtināta nokļūšana uz darba vietām, izglītības un valsts iestādēm, veselības aprūpes iestādēm un veikaliem.  Pamatojoties uz Rēzeknes novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2019. gada 8. un 21. augustā spēcīga lietus laikā radīto postījumu novēršanu uz Rēzeknes novada pašvaldības teritorijā esošajiem autoceļiem kopā ir nepieciešami finanšu līdzekļi 13159 *euro* apmērā. Pašvaldība apņemas nodrošināt līdzfinansējumu 3 948 *euro* apmērā, kas ir 30 procenti no postījumu novēršanai nepieciešamās summas. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 9 211 *euro* apmērā.  Ministru kabineta rīkojuma projekts „Par finanšu līdzekļu piešķiršanu Rēzeknes novada pašvaldībai no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai 9 211 *euro* pārskaitīšanai Rēzeknes novada pašvaldībai, lai segtu izdevumus, kas saistīti ar 2019. gada 8. un 21. augustā spēcīga lietus laikā radīto postījumu novēršanu uz Rēzeknes novada pašvaldības teritorijā esošajiem autoceļiem, kā arī Vides aizsardzības un reģionālās attīstības ministrijai minēto finansējumu pārskaitīt Rēzeknes novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2019. gada 8. un 21. augustā spēcīga lietus laikā radīto postījumu novēršanu uz Rēzeknes novada pašvaldības teritorijā esošajiem autoceļiem. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| *1* | *2* | *3* | *4* | *5* | *6* | *7* | *8* |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | +9 211 | 0 | 0 | 0 | 0 | 0 |
| 2.1. valsts pamatbudžets | 0 | +9 211 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -9 211 | 0 | 0 | 0 | 0 | 0 |
| 3.1. valsts pamatbudžets | 0 | -9 211 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +9 211 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | EKK 7460 “Pārējie valsts budžeta uzturēšanas izdevumu transferti pašvaldībām”, atbilstoši Ministru kabineta 2015. gada 27. decembra noteikumiem Nr. 1031 “Noteikumi par budžeta izdevumu klasifikāciju atbilstoši ekonomiskajām kategorijām”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts).  Vienlaikus norādāms, ka rīkojuma projekts un tā anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejams Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs J. Pūce

Vaivode, 66016749

[solvita.vaivode@varam.gov.lv](mailto:solvita.vaivode@varam.gov.lv)